CELEX: C2004/228/28
Language: lv
Date: 2004-09-11 00:00:00
Title: Tiesas spriedums (piektā palāta) 2004. gada 15. jūlijā lietā C-407/03 Eiropas Kopienu Komisija pret Somijas Republiku (Valsts pienākumu neizpilde — Dabisko dzīvotņu aizsardzība — Savvaļas faunas un floras aizsardzība)

11.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 228/15
            
         
      TIESAS SPRIEDUMS
   
   (piektā palāta)
   2004. gada 15. jūlijā
   lietā C-407/03 Eiropas Kopienu Komisija pret Somijas Republiku (1)
   
   (Valsts pienākumu neizpilde - Dabisko dzīvotņu aizsardzība - Savvaļas faunas un floras aizsardzība)
   (2004/C 228/28)
   Tiesvedības valoda: somu
   Lietā C–407/03 Eiropas Kopienu Komisija (pārstāvji: M. van Beek un M. Huttunen) pret Somijas Republiku (pārstāve A. Guimaraes-Purokoski) par prasību atzīt, ka, nenodrošinot savos tiesību aktos pietiekamu tiesisko drošību, nosakot pienākumu veikt visu projektu, ieskaitot to, kuriem nepieciešams ietekmes uz vidi izvērtējums, attiecīgu novērtējumu, kā paredzēts Padomes 1992. gada 21. maija Direktīvas 92/43/EEK par dabisko dzīvotņu, savvaļas faunas un floras aizsardzību (OV L 206, 7. lpp.) 6. panta 3. punktā, Somijas Republika nav izpildījusi pienākumus, ko tai uzliek minētā Direktīva, Tiesa (piektā palāta) šādā sastāvā: palātas priekšsēdētājs C. Gulmann, tiesnesis S. Von Bahr un tiesnese R. Silva de Lapuerta (referente), ģenerāladvokāte J. Kokott, sekretārs R. Grass, 2004. gada 15. jūlijā ir pasludinājusi spriedumu, kura rezolutīvā daļa ir šāda:
   
               1.
            
            
               Nenodrošinot savos tiesību aktos pietiekamu tiesisko drošību, nosakot pienākumu veikt visu projektu, ieskaitot to, kuriem nepieciešams ietekmes uz vidi izvērtējums, attiecīgu novērtējumu, Somijas Republika nav izpildījusi pienākumus, ko tai uzliek Padomes 1992. gada 21. maija Direktīvas 92/43/EEK par dabisko dzīvotņu, savvaļas faunas un floras aizsardzību 6. panta 3. punkts.
            
         
               2.
            
            
               Piespriest Somijas Republikai atlīdzināt izdevumus.
            
         
      (1)  OV C 275, 15.11.2003.